CELEX: 62011TN0566
Language: el
Date: 2011-10-31 00:00:00
Title: Υπόθεση T-566/11: Προσφυγή της 31ης Οκτωβρίου 2011 — Viejo Valle κατά ΓΕΕΑ — Etablissements Coquet (Σερβίτσιο του καφέ με ραβδώσεις)

4.2.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 32/26
            
         Προσφυγή της 31ης Οκτωβρίου 2011 — Viejo Valle κατά ΓΕΕΑ — Etablissements Coquet (Σερβίτσιο του καφέ με ραβδώσεις)
   (Υπόθεση T-566/11)
   2012/C 32/55
   Γλώσσα του δικογράφου της προσφυγής: η ισπανική
   
      Διάδικοι
   
   
      Προσφεύγουσα: Viejo Valle, SA (L’Olleria, Ισπανία) (εκπρόσωπος: I. Temiño Ceniceros, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Etablissements Coquet SA (Saint Léonard de Noblat, Γαλλία)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να κρίνει παραδεκτή την προσφυγή (μαζί με τα παραρτήματά της),
            
         
               —
            
            
               να ακυρώσει την απόφαση που εξέδωσε στις 29 Ιουλίου 2011 το τρίτο τμήμα προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) στην υπόθεση R 1054/2010-3,
            
         
               —
            
            
               να καταδικάσει το καθού στα δικαστικά έξοδα.
            
         
      Λόγοι και κύρια επιχειρήματα
   
   
      Καταχωρισμένο κοινοτικό σήμα του οποίου ζητείται να κηρυχθεί η ακυρότητα: Το σχέδιο υπ’ αριθ. 384.912-0001, που αναπαριστά διακοσμημένα επιτραπέζια σκεύη· ένα φλιτζάνι του καφέ με πιατάκι
   
      Δικαιούχος του κοινοτικού σήματος: Η προσφεύγουσα
   
      Αιτούσα την κήρυξη της ακυρότητας του κοινοτικού σχεδίου ή υποδείγματος: Η Etablissements Coquet SA
   
      Αιτιολογία της αιτήσεως κηρύξεως της ακυρότητας: Παράβαση του άρθρου 25, παράγραφος 1, στοιχείο στ', του κανονισμού (ΕΚ) 6/2002, δεδομένου ότι η χρήση του κοινοτικού υποδείγματος συνιστά μη επιτρεπόμενη χρήση έργου που προστατεύεται από τη νομοθεσία κράτους μέλους περί του δικαιώματος του δημιουργού.
   
      Απόφαση του τμήματος ακυρώσεως: Δέχεται την αίτηση κηρύξεως της ακυρότητας.
   
      Απόφαση του τμήματος προσφυγών: Απορρίπτει την προσφυγή
   
      Προβαλλόμενοι λόγοι: Παράβαση του άρθρου 25, παράγραφος 1, στοιχείο στ', του κανονισμού (ΕΚ) 6/2002 και του άρθρου 28, παράγραφος 1, στοιχείο β', περίπτωση iii, του κανονισμού 2245/2002, δεδομένου ότι η προσφεύγουσα προσκόμισε ανεπαρκή αποδεικτικά στοιχεία σχετικά με το προστατευόμενο έργο στο οποίο βασίζεται η αίτηση για την κήρυξη ακυρότητας, με το προγενέστερο δικαίωμα επί του έργου αυτού καθώς και με το αντικείμενό του.